[{"text_idx": "#000000", "text": "C\u0302irkau\u0306 la mezo de Decembro 2019, mi flugis al Nov-Zelando por bicikle promeni en la lando."}, {"text_idx": "#000001", "text": "Unu monato ne sufic\u0302as por viziti la tutan landon, do mi elektis la sudan insulon."}, {"text_idx": "#000002", "text": "Mi alvenis en Christchurch c\u0302e Linda kaj Richard, kiujn mi trovis en Warm Showers . Ili estis tre akceptemaj. Tiu komunumo funkcias iom kiel Pasporta servo sed por biciklantoj."}, {"text_idx": "#000004", "text": "Mia biciklo perdig\u0302is en flughaveno dum s\u0302ang\u0302o. G\u0302i alvenis unu semajnon post mi. Ne gravis, Linda kaj Richard pruntis al mi materialon por tendumi."}, {"text_idx": "#000005", "text": "Buse kaj petveturante mi vizitis parton de la lando. Mi vizitis Tekapo-n."}, {"text_idx": "#000006", "text": "kaj promenis en Mont Cook Village."}, {"text_idx": "#000007", "text": "Unu semajnon poste, tre kontenta, mi ekrajdis mian biciklon en la direkto de Porter Pass kaj Arthur Pass."}, {"text_idx": "#000008", "text": "Mi celis alveni en la okcidentan marbordon kaj trafi la biciklan vojon nomitan WestCoast Trail."}, {"text_idx": "#000010", "text": "Mi ne atentis, sed mi alvenis en Ross en la Kristnaska vespero. La posedanto de la kafejo invitis min por partopreni festeton kun la vilag\u0302anoj."}, {"text_idx": "#000011", "text": "La nov-zelandanoj estas tre akceptemaj. Kaj ankau\u0306 turistoj invitis min ofte por mang\u0302i. C\u0302u mi aspektas tro maldika?"}, {"text_idx": "#000012", "text": "Tie la vetero tre rapide s\u0302ang\u0302ig\u0302as sed kiam mi trapasis Haast Pass, kia belega pejzag\u0302o!"}, {"text_idx": "#000013", "text": "Mi ankau\u0306 trairis lagegon s\u0302ipe."}, {"text_idx": "#000014", "text": "Mi vidis kelkajn apartajn bestojn, kiel la \u00abKea\u00bb papago, kiu povas nokte detrui tendojn, dorsosakojn, biciklojn kaj glacovis\u0302ilojn de au\u0306toj, ...Terura birdo tamen protektita, c\u0302ar ili malmultas."}, {"text_idx": "#000015", "text": "jen la \u00abWeka\u00bb kiu similas al \u00abKiwi\u00bb."}, {"text_idx": "#000017", "text": "Unu monato ne sufic\u0302is por preni tempon. Post Te Anau, kie mi vizitis fjordon, mi metis la biciklon en la buson por iri en Dunedin."}, {"text_idx": "#000018", "text": "La Otago-duoninsulo enhavas kolonion de \u00abRoyal Albatross\u00bb (EO: Reg\u0302a Albatroso). Mi ne havis s\u0302ancon vidi ilin flugante sed observis multajn birdojn tie kiel la \u00abRoyal Spoonbil\u00bb (EO: Reg\u0302a Plataleo):"}, {"text_idx": "#000019", "text": "Multaj eksterlandanoj venas en Nov-Zelando por duonferii kaj labori. Multaj log\u0302as en sia veturilo. Ofte estas \u00abVan\u00bb, c\u0302ar tio ebligas ne pagi log\u0302ejon."}, {"text_idx": "#000020", "text": "Bicikli en Noz-Zelando estas sufic\u0302e dang\u0302era. La turistoj multas, kaj ili ne kutimas stiri en la maldekstra flanko kun kamioneto sur mallarg\u0302a vojo, kie la rapidlimo estas 100 km/h."}, {"text_idx": "#000021", "text": "Tiu vojag\u0302o estis bona sperto. Kompreneble, mi montris al vi nur la bonan flankon."}, {"text_idx": "#000022", "text": "Dankon al vi por la rakonto !"}, {"text_idx": "#000026", "text": "La kanto pri la murdita juda popolo"}]